Νταβόρ Γιακόβλεβιτς

Ο Νταβόρ Γιακόβλεβιτς (Davor Jakovljević, γεννημένος το 1967) είναι παλαίμαχος Μαυροβούνιος ποδοσφαιριστής, ο οποίος αγωνιζόταν ως επιθετικός, με πολύ μεγάλη ικανότητα στο σκοράρισμα. Πανύψηλος και πολύ καλός στο ψηλό παιχνίδι, κατάφερε να πετύχει περισσότερα από 100 γκολ σε τέσσερα έτη που αγωνίσθηκε σε αρκετές ελληνικές ομάδες και των τριών εθνικών κατηγοριών.

Σταδιοδρομία 
Κατά σειρά υπήρξε στέλεχος του Λεβαδειακού (στην Α΄ Εθνική την περίοδο 1993-94 με 27 αγώνες και 4 γκολ), του Α.Ο. Χαλκίδας (1ος σκόρερ στο Νότιο Όμιλο με 36 γκολ), του Εθνικού Αστέρα (τη σεζόν 1997-98 είχε βοηθήσει τα μέγιστα στην άνοδο της ομάδας της Καισαριανής στην Α΄ Εθνική σημειώνοντας 34 γκολ στο πρωτάθλημα της Β’ Εθνικής, μια σπάνια επίδοση που δύσκολα μπορεί να την πετύχει κάποιος, ακόμη και σε ενιαίο όμιλο της κατηγορίας), του Παναιτωλικού, της Νίκης Βόλου και του Αχαρναϊκού.

Συνέχισε να παίζει ποδόσφαιρο μέχρι και την ηλικία των 40 ετών περίπου, στην ερασιτεχνική ομάδα του Ευβοϊκού Χαλκίδας.

Σήμερα εργάζεται ως τεχνικός σε ομάδες της Εύβοιας.

Πηγές 
 "40 χρονια ΠΟΔΟΣΦΑΙΡΟ & ΠΡΟΠΟ" (έκδοση της εφημερίδας ΠΡΟΠΟΡΑΜΑ, Αθήνα, 2000)
 Διεθνής στατιστική ιστοσελίδα για το ποδόσφαιρο, ελληνικά στοιχεία: Αλέξανδρος Μαστρογιαννόπουλος

Παραπομπές 

Επιθετικοί ποδοσφαιριστές
Μαυροβούνιοι ποδοσφαιριστές
Ποδοσφαιριστές Εθνικού Αστέρα
Ποδοσφαιριστές Α.Ο. Χαλκίδας
Ποδοσφαιριστές Λεβαδειακού
Ποδοσφαιριστές Παναιτωλικού
Ποδοσφαιριστές Νίκης Βόλου
Ποδοσφαιριστές Αχαρναϊκού Α.Ο.
Ποδοσφαιριστές Γ΄ Εθνικής Ελλάδας
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα